સોમવારે થરાદ માર્કેટયાર્ડના ખેડુત વિભાગના આઠ ડીરેક્ટરો માટે ચુંટણી યોજાતાં સવારે નવ વાગ્યે ઉત્સાહભર્યા માહોલમાં મતદાનની પ્રક્રિયા શરૂ થઇ હતી.જેમાં તાલુકાની 97 સેવા સહકારી મંડળીઓના ચેરમેન અને સદસ્યો મળીને નોંધાયેલા 1191 પૈકી 1187 (99.41)મતદારો એ સાંજ સુધીમાં પોતાના મતાધિકારનો ઉપયોગ કર્યો હતો.જ્યારે ચાર મતદારોનાં મૃત્યુ થયેલ હોવાના કારણે મતદાન થઇ શક્યું ન હતું.મતદાન એકંદરે શાંતિપુર્ણ માહોલમાં ચુસ્ત પોલીસ બંદોબસ્ત વચ્ચે પુર્ણ થયું હતું.જેમાં ભાજપ કૉંગ્રેસના આગેવાનો અને સમર્થકો પણ બહોળી સંખ્યામાં ઉમટતાં ચુંટણીપર્વનો મેળા જેવો માહોલ જોવા મળ્યો હતો.